Sagunt guarda un minut de silenci pels presumptes assassinats masclistes ocorreguts a Barcelona i Toledo
23 d’agost 2024

L'Ajuntament de Sagunt, a través de l'Àrea d'Igualtat, ha convocat un minut de silenci hui, divendres 23 d'agost, a les 12.00 hores pel presumpte assassinat masclista d'una dona de 60 anys i una altra dona de 66 anys a Barcelona i pel presumpte assasinat per violència vicaria d’una menor de 17 anys en Toledo.

Segons dades oficials, l'any 2023 va finalitzar amb els assassinats de 56 dones i dos menors, mentre que en el que portem de 2024 ja són 31 les dones assassinades. Des de 2003, any en què es van començar a registrar les xifres, són 1.275 els assassinats masclistes comesos. També, segons dades oficials, són 10 les i els menors assassinades i assassinats per violència de gènere en 2024 i 63 des de l'any 2013.

Membres de la Corporació Municipal s'han concentrat a les portes dels edificis públics per a mostrar la seua condemna i repulsa davant este nou presumpte assassinat masclista. En les concentracions també han estat presents personal de l'Ajuntament, veïns i veïnes del municipi i col·lectius i associacions.

La delegació d'Igualtat informa que qualsevol persona que sospite d'un cas de violència té el deure ciutadà de telefonar al 016 o al telèfon d'emergències, el 112, i comunicar-lo.

Així mateix, el Servei d'Atenció a les Dones, en l'Àrea d'Igualtat, es realitza de manera presencial de dilluns a divendres, a través del número 96 265 58 89 o del WhatsApp 607 248 363 (de 8.00 a 15.00 hores) o bé per via telemàtica en dona@aytosagunto.es. Es recomana sol·licitar cita prèvia, encara que també s'atén sense cita en casos que així ho requerisquen.

A més, des de l'Àrea d'Igualtat es recorda que si alguna dona es troba en una situació d'emergència greu pot cridar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional, al 091 o al 96 267 00 91; a la Policia Local, al 092 o al 96 265 54 84; i a la Guàrdia Civil, al 062.

Finalment, si la persona necessita ajuda urgent també pot posar-se en contacte amb el Centre Dona 24 Hores de la Generalitat Valenciana a través del 900 580 888, o bé telefonar al 016. La crida no queda registrada en la factura ni en el dispositiu mòbil, encara que es recorda que sí que cal esborrar el registre de crides del terminal.

![](/media/b1oferzf/img_9127_c.jpg?width=850&height=575.2815315315315)

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-pels-presumptes-assassinats-masclistes-ocorreguts-a-barcelona-i-toledo/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-pels-presumptes-assassinats-masclistes-ocorreguts-a-barcelona-i-toledo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-pels-presumptes-assassinats-masclistes-ocorreguts-a-barcelona-i-toledo/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-pels-presumptes-assassinats-masclistes-ocorreguts-a-barcelona-i-toledo/)